เช็กเลย! เส้นทางประชุม “โอเปค” พรุ่งนี้ แนะเลี่ยง-จราจรติดขัด
ผบช.น.เปิดเส้นทางประชุม “เอเปค” พรุ่งนี้ แนะประชาชนเลี่ยงเส้นทาง และวางแผนการเดินทาง พร้อมจัดเตรียมกำลังตำรวจจราจรคอยอำนวยความสะดวกให้แก่ประชาชน
ผบช.น.เปิดเส้นทางประชุม “เอเปค” วันนี้ แนะประชาชนเลี่ยงเส้นทาง และวางแผนการเดินทาง พร้อมจัดเตรียมกำลังตำรวจจราจรคอยอำนวยความสะดวกให้แก่ประชาชน
18 พ.ย. 2565

พล.ต.ต.จิรสันต์ แก้วแสงเอก รองผู้บัญชาการตำรวจนครบาล (รอง ผบช.น.) ในฐานะโฆษก บช.น.เปิดเผยว่า กองบัญชาการตำรวจนครบาล ในฐานะรับผิดชอบภารกิจการรักษาความปลอดภัยและจัดการจราจรให้แก่ผู้นำประเทศ และผู้เข้าร่วมประชุมเอเปค เพื่อเป็นการรักษาความปลอดภัยให้เป็นไปตามแผนการปฏิบัติในการจัดการจราจรดังกล่าว จึงมีความจำเป็นต้องปิดการจราจร ในวันเสาร์ที่ 19 พ.ย.2565 เวลา 07.30 – 09.30 น. และ เวลา 11.00 – 13.00 น. ในบางเส้นทาง และบางช่วงบางเวลา จึงอาจส่งผลกระทบต่อการเดินทางของประชาชนในเส้นทางที่เกี่ยวข้อง ดังนี้
1.เส้นทางที่อาจได้รับผลกระทบ
1.1 เส้นทาง (พื้นราบ) ถนนเพลินจิต (แยกราชประสงค์-แยกเพลินจิต) ถนนสุขุมวิท (แยกเพลินจิต-ซอยสุขุมวิท 22) ถนนราชดำริ (แยกราชประสงค์-แยกศาลาแดง) ถนนวิทยุ (แยกเพลินจิต-แยกวิทยุ) ถนนดวงพิทักษ์ (ตลอดสาย) ถนนรัชดาภิเษก (แยกอโศกมนตรี-แยกพระราม 4) ถนนพระราม 4 (แยกศาลาแดง-แยกพระราม 4) ถนนสาทร (แยกวิทยุ-แยกนรินธร)
1.2 เส้นทางบนทางด่วน หลีกเลี่ยงทางขึ้นด่วนสุรวงศ์ และทางลงด่วนสีลม, ต่างระดับพญาไท-ต่างระดับมักกะสัน, ต่างระดับมักกะสัน-ด่วนเพลินจิต-ทางขึ้นและลง ด่วนพระราม 4-2
2.เส้นทางแนะนำประชาชน ถนนเพชรบุรี, ถนนนราธิวาสฯ, ซอยเอกมัย, ถนนพญาไท, ถนนจันทน์, ซอยสุขุมวิท 2, ถนนอังรีดูนังต์, ถนนสุนทรโกษา, ซอยแสนสบาย, ถนนสีลม, ซอยทองหล่อ, ซอยกล้วยน้ำไท